
注讘讜讚讛 讝专讛 讬讗 注"讗 - 驻讬专讜砖 砖讟讬讬谞讝诇抓

谞转驻专讚讛 讞讘讬诇讛.


讗 讜注讜讚 讘注谞讬讬谉 讙讚讜诇讬 专讜诪讬 砖谞转讙讬讬专讜, 诪住讜驻专, 讗讜谞拽诇讜住 讘专 [讘谉] 拽诇讜谞讬诪讜住 讗讬讙讬讬专 [讛转讙讬讬专]. 砖讚专 拽讬住专 讙讜谞讚讗 讚专讜诪讗讬 讗讘转专讬讛 [砖诇讞 讛拽讬住专 讙讚讜讚 砖诇 专讜诪讗讬诐 讗讞专讬讜] 诇转讜驻住讜 讜诇讛讘讬讗讜 讗诇讬讜. 诪砖讻讬谞讛讜 讘拽专讗讬, 讗讬讙讬讜专 [诪砖讱 讗讜转诐 讗讜谞拽诇讜住 讘诪拽专讗讜转 砖讛讘讬讗 讜讚专砖 诇驻谞讬讛诐, 讜讛转讙讬讬专讜]. 讛讚专 砖讚专 讙讜谞讚讗 讚专讜诪讗讬 [讗讞专讬谞讗] 讗讘转专讬讛 [讞讝专 讛拽讬住专 讜砖诇讞 讙讚讜讚 专讜诪讗讬诐 讗讞专 讗讞专讬讜], 讗诪专 诇讛讜 [诇讛诐]: 诇讗 转讬诪专讜 诇讬讛 讜诇讗 诪讬讚讬 [讗诇 转讗诪专讜 诇讜 讜诇讗 讚讘专], 讻讚讬 砖诇讗 讬讙专讜专 讗转讻诐 讘讚讘专讬讜. 讜讗讻谉 讻讱 注砖讜, 讜谞讟诇讜讛讜 注讬诪诐.


讻讬 讛讜讜 砖拽诇讜 讜讗讝诇讜 [讻讗砖专 讛讬讜 讛讜诇讻讬诐], 讗诪专 诇讛讜 [诇讛诐] 讗讜谞拽诇讜住 诇讞讬讬诇讬 讛讙讚讜讚: 讗讬诪讗 诇讻讜 诪讬诇转讗 讘注诇诪讗 [讗讜诪专 诇讻诐 讚讘专 住转诐] 砖讗讬谞谞讜 讚专砖讛: 谞讬驻讬讜专讗 砖讛讜讗 驻拽讬讚 讝讜讟专 谞拽讟 谞讜专讗 拽诪讬 [诪讞讝讬拽 讗转 讛诇驻讬讚 诇讛讗讬专 诇驻谞讬] 讛讗驻讬驻讬讜专讗 砖讛讜讗 驻拽讬讚 讙讘讜讛 讬讜转专, 讜讻诪讜 讻谉 讗讜讞讝 讗驻讬驻讬讜专讗 诇讚讜讻住讗 [讜讛讗驻讬驻讬讜专 诇讚讜讻住], 讚讜讻住讗 诇讛讙诪讜谞讗 [讛讚讜讻住 诇讛讙诪讜谉], 讛讙诪讜谞讗 诇拽讜诪讗 [讛讛讙诪讜谉 诇砖诇讬讟], 讜讗讜诇诐 拽讜诪讗 诪讬 谞拽讟 谞讜专讗 诪拽诪讬 讗讬谞砖讬 [讛砖诇讬讟 讛讗诐 诪讞讝讬拽 诇驻讬讚 诇驻谞讬 讗谞砖讬诐]? 讗诪专讬 诇讬讛 [讗诪专讜 诇讜]: 诇讗. 讗诪专 诇讛讜 [诇讛诐]: 讜讗讬诇讜 讛拽讚讜砖 讘专讜讱 讛讜讗 谞拽讟 谞讜专讗 拽诪讬 [诪讞讝讬拽 诇驻讬讚 诇驻谞讬] 讬砖专讗诇, 讚讻转讬讘 [砖谞讗诪专]: "讜讛' 讛诇讱 诇驻谞讬讛诐 讬讜诪诐 讜诇讬诇讛 讘注诪讜讚 讗砖 诇讛讗讬专 诇讛诐" (砖诪讜转 讬讙, 讻讗), 讗讬讙讬讜专 [讻讜诇讛讜] [讛转讙讬讬专讜 讻讜诇诐].


讛讚专 砖讚专 讙讜谞讚讗 讗讞专讬谞讗 讗讘转专讬讛 [讞讝专 讛拽讬住专 讜砖诇讞 讙讚讜讚 讗讞专 讗讞专讬讜], 讗讞专讬 讗讜谞拽诇讜住, 诇讛讘讬讗讜, 讗诪专 诇讛讜 [诇讛诐]: 诇讗 转砖转注讜 诪讬讚讬 讘讛讚讬讛 [讗诇 转讚讘专讜 讗讬转讜 讚讘专]. 讻讬 谞拽讟讬 诇讬讛 讜讗讝诇讬 [讻讗砖专 转驻住讜 讗讜转讜 讜讛诇讻讜], 讞讝讗 诪讝讜讝转讗 [讚诪谞讞讗 讗驻转讞讗] [专讗讛 诪讝讜讝讛 砖诪讜谞讞转 注诇 讛驻转讞], 讗讜转讬讘 讬讚讬讛 注诇讛 [讛谞讬讞 讬讚讜 注诇讬讛] 讜讗诪专 诇讛讜 [诇讛诐]: 诪讗讬 讛讗讬 [诪讛讜 讝讛]? 讗诪专讜 诇讬讛 [诇讜]: 讗讬诪讗 诇谉 讗转 [讗诪讜专 诇谞讜 讗转讛].


讗诪专 诇讛讜 [诇讛诐]: 诪谞讛讙讜 砖诇 注讜诇诐, 诪诇讱 讘砖专 讜讚诐 讬讜砖讘 诪讘驻谞讬诐 讘讗专诪讜谉, 讜注讘讚讬讜 诪砖诪专讬诐 讗讜转讜 诪讘讞讜抓, 讜讗讬诇讜 讛拽讚讜砖 讘专讜讱 讛讜讗, 注讘讚讬讜 (讘谞讬 讬砖专讗诇) 谞诪爪讗讬诐 诪讘驻谞讬诐 讘讘转讬讛诐 讜讛讜讗 诪砖诪专谉 诪讘讞讜抓, 砖谞讗诪专: "讛' 讬砖诪专 爪讗转讱 讜讘讜讗讱 诪注转讛 讜注讚 注讜诇诐" (转讛诇讬诐 拽讻讗, 讞), 讗讬讙讬讜专 [讛转讙讬讬专讜] 讙诐 讛诐. 转讜 诇讗 砖讚专 讘转专讬讛 [砖讜讘 诇讗 砖诇讞 讛拽讬住专 讗讞专讬讜]. 讜讞讜讝专讬诐 砖讜讘 诇注谞讬谉 讗谞讟讜谞讬谞讜住.


谞讗诪专 诇专讘拽讛 讗诪谞讜 讘讝诪谉 讛专讬讜谞讛: "讜讬讗诪专 讛' 诇讛 砖谞讬 讙讜讬诐 讘讘讟谞讱" (讘专讗砖讬转 讻讛, 讻讙) 鈥� 讗诪专 专讘 讬讛讜讚讛 讗诪专 专讘: 讗诇 转拽专讬 (转拽专讗) "讙讜讬诐" 讗诇讗 "讙讬讬诐", 讙讗讬诐, 讙讚讜诇讬诐, 讝讛 讗谞讟讜谞讬谞讜住 讜专讘讬, 砖诪专讜讘 注讜砖专诐 讜讻讘讜讚诐 诇讗 驻住拽讜 诪注诇 砖讜诇讞谞诐 诇讗 讞讝专转 讜诇讗 拽讬砖讜转 讜诇讗 爪谞讜谉, 诇讗 讘讬诪讜转 讛讞诪讛 讜诇讗 讘讬诪讜转 讛讙砖诪讬诐, 讗祝 注诇 驻讬 砖讗讬谞诐 诪爪讜讬讬诐 讘讻诇 注讜谞讜转 讛砖谞讛. 讜诪讚讜注 讛拽驻讬讚讜 砖讬讛讬讜 转诪讬讚 注诇 砖讜诇讞谞诐? 砖讗诪专 诪专 [讛讞讻诐]: 爪谞讜谉 诪讞转讱 讗转 讛讗讜讻诇, 讞讝专转 诪讛驻讱 诪讗讻诇, 拽讬砖讜转 诪专讞讬讘 诪注讬讬诐.


讜诪拽砖讬诐: 讜讛讗 转谞讗 [讜讛专讬 砖谞讛 讛讞讻诐] 讚讘讬 [诪讘讬转 诪讚专砖讜 砖诇] 专' 讬砖诪注讗诇: 诇诪讛 谞拽专讗 砖诪谉 拽讬砖讜讗讬谉? 诪驻谞讬 砖拽砖讬谉 诇讙讜驻讜 砖诇 讗讚诐 讻讞专讘讜转, 讜讗诐 讻谉 谞诪爪讗 砖讗讬谞诐 诪讗讻诇 专讗讜讬! 讜诪砖讬讘讬诐: 诇讗 拽砖讬讗 [讗讬谉 讝讛 拽砖讛]: 讛讗 讘专讘专讘讬 [讝讛 讘讙讚讜诇讬诐] 砖讗讬谉 讛诐 讟讜讘讬诐, 讛讗 讘讝讜讟专讬 [讝讛 讘拽讟谞讬诐] 砖讟讜讘讬诐 讛诐.


讘 砖谞讬谞讜 讘诪砖谞讛 砖讬讜诐 讛诇讬讚讛 讜讬讜诐 讛诪讬转讛 砖诇 诪诇讻讬诐 讛诐 讘讻诇诇 讬诪讬 讗讬讚讬讛诐 砖诇 讙讜讬讬诐 诇讚讘专讬 专' 诪讗讬专, 讜讞讻诪讬诐 讗讜诪专讬诐 砖专拽 诪讬转讛 砖讬砖 讘讛 砖专讬驻讛 讬砖 讘讛 注讘讜讚讛 讝专讛. 讜讗讜诪专讬诐: 诪讻诇诇 讛讚讘专讬诐 讬砖 诇讛讘讬谉 砖专' 诪讗讬专 住讘专 [住讘讜专] 砖诇讗 砖谞讗 [讗讬谞讛 砖讜谞讛] 诪讬转讛 砖讬砖 讘讛 砖专讬驻讛, 讜诇讗 砖谞讗 [讜讗讬谞讛 砖讜谞讛] 诪讬转讛 砖讗讬谉 讘讛 砖专讬驻讛 鈥� 驻诇讞讬 [注讜讘讚讬诐] 讘讛 诇注讘讜讚讛 讝专讛, 讗诇诪讗 [诪讻讗谉] 讗转讛 诪住讬拽 砖讛讜讗 住讘讜专 砖砖专讬驻讛 注诇 诪诇讻讬诐 诇讗讜 [诇讗] 讞讜拽讛 砖诇 注讘讜讚讛 讝专讛 讛讬讗, 砖诇讗 讛讬讗 讙讜专诪转 讛讗讬住讜专. 讜诪讜住讬驻讬诐: 诪讻诇诇 讚讘专 讝讛 讗转讛 诇诪讚 讚专讘谞谉 住讘专讬 [砖讞讻诪讬诐 住讘讜专讬诐] 砖砖专讬驻讛 讞讜拽讛 砖诇 注讘讜讚讛 讝专讛 讛讬讗, 讜讬砖 诇转诪讜讛:


讜讛讗 转谞讬讗 [讜讛专讬 砖谞讜讬讛 讘专讬讬转讗]: 砖讜专驻讬谉 注诇 讛诪诇讻讬诐 诪诇讻讬 讬砖专讗诇 砖诪转讜, 讜诇讗 诪讚专讻讬 讛讗诪讜专讬 讛讜讗, 讗诇讗 诪谞讛讙 讬砖专讗诇. 讜讗讬 [讜讗诐] 砖专讬驻讛 讞讜拽讛 诪讞讜拽讜转 注讘讜讚讛 讝专讛 讛讬讗, 讗谞谉 讛讬讻讬 砖专驻讬谞谉 [讗谞讜 讻讬爪讚 讗谞讜 砖讜专驻讬诐]? 讜讛讻转讬讘 [讜讛专讬 谞讗诪专]: "讜讘讞拽转讬讛诐 诇讗 转诇讻讜" (讜讬拽专讗 讬讞, 讙)!


讗诇讗 爪专讬讱 诇讜诪专 讻讱: 讚讻讜诇讬 注诇诪讗 [诇讚注转 讛讻诇] 砖专讬驻讛 注爪诪讛 诇讗讜 [诇讗] 讞讜拽讛 讛讬讗, 讗诇讗 诪砖讜诐 讞砖讬讘讜转讗 [讞砖讬讘讜转 讬转讬专讛] 诇诪诇讱 讛讬讗 砖砖讜专驻讬诐 注诇讬讜. 讜讛讻讗 讘讛讗 拽诪讬驻诇讙讬 [讜讻讗谉 讘讝讛 讛诐 讞诇讜拽讬诐], 专' 诪讗讬专 住讘专 [住讘讜专]: 诇讗 砖谞讗 [讗讬谞讛 砖讜谞讛] 诪讬转讛 砖讬砖 讘讛 砖专讬驻讛, 讜诇讗 砖谞讗 [讜讗讬谞讛 砖讜谞讛] 诪讬转讛 砖讗讬谉 讘讛 砖专讬驻讛 鈥� 驻诇讞讬 [注讜讘讚讬诐] 讘讛 诇注讘讜讚讛 讝专讛, 讜专讘谞谉 住讘专讬 [讜讞讻诪讬诐 住讘讜专讬诐]: 诪讬转讛 砖讬砖 讘讛 砖专讬驻讛 鈥� 讞砖讬讘讗 诇讛讜 讜驻诇讞讬 [讞砖讜讘讛 诇讛诐 讜注讜讘讚讬诐] 讘讛 诇注讘讜讚讛 讝专讛, 讜砖讗讬谉 讘讛 砖专讬驻讛 鈥� 诇讗 讞砖讬讘讗 讜诇讗 驻诇讞讬 [讗讬谞讛 讞砖讜讘讛 讜讗讬谉 注讜讘讚讬诐] 讘讛.


讻讬讜谉 砖讛讜讝讻专讛 讘专讬讬转讗 讚谞讬诐 讘讛 诇讙讜驻讗 [诇讙讜驻讛] 讜讻讱 砖谞讬谞讜 讘讛: 砖讜专驻讬谉 注诇 讛诪诇讻讬诐 讜讗讬谉 讘讜 诪砖讜诐 讚专讻讬 讛讗诪讜专讬, 讜专讗讬讛 诇讚讘专, 砖谞讗诪专 诇爪讚拽讬讛讜: "讘砖诇讜诐 转诪讜转 讜讘诪砖专驻讜转 讗讘讜转讬讱 讛诪诇讻讬诐 讬砖专驻讜 诇讱" (讬专诪讬讛讜 诇讚, 讛), 讜讻砖诐 砖砖讜专驻讬谉 注诇 讛诪诇讻讬诐 砖诪转讜, 讻讱 砖讜专驻讬谉 注诇 讛谞砖讬讗讬诐,


讜诪讛 讛诐 砖讜专驻讬谉 注诇 讛诪诇讻讬诐? 诪讬讟转谉 讜讻诇讬 转砖诪讬砖谉, 砖诇讗 讬砖转诪砖 讘讛诐 讗讞专. 讜诪注砖讛 砖诪转 专讘谉 讙诪诇讬讗诇 讛讝拽谉, 讜砖专祝 注诇讬讜 讗讜谞拽诇讜住 讛讙专 砖讘注讬诐 诪谞讛 爪讜专讬. 讜诪拽砖讬诐: 讜讛讗诪专转 [讜讛专讬 讗诪专转]: 诪讛 讛谉 砖讜专驻讬谉 注诇讬讛诐 鈥� 诪讬讟转谉 讜讻诇讬 转砖诪讬砖谉, 讜诇讻讗讜专讛 诪砖诪注 砖讗讜谞拽诇讜住 砖专祝 讻住祝! 讜诪砖讬讘讬诐: 讗讬诪讗 [讗诪讜专] 砖讛讻讜讜谞讛 讛讬讗 诇讞驻爪讬诐 讜讻诇讬 转砖诪讬砖 讘砖讜讜讬 砖讘注讬诐 诪谞讛 爪讜专讬.


讜砖讜讗诇讬诐: 讜诪讬讚讬 讗讞专讬谞讗 [讜讚讘专 讗讞专] 诇讗 注讜砖讬诐 诇讻讘讜讚 讛诪诇讻讜转? 讜讛转谞讬讗 [讜讛专讬 砖谞讜讬讛 讘专讬讬转讗]: 注讜拽专讬谉 讞讜转讻讬诐 讗转 驻专住讜转 讛讘讛诪讜转 注诇 讛诪诇讻讬诐 砖诪转讜, 讜讗讬谉 讘讜 诪砖讜诐 讚专讻讬 讛讗诪讜专讬! 讗诪专 专讘 驻驻讗: 讛讻讜讜谞讛 讛讬讗 诇住讜住 砖专讻讘 注诇讬讜, 砖讛讜讗 谞讞砖讘 讻讻诇讬 转砖诪讬砖 诪讬讜讞讚 诇诪诇讱, 讜注讜拽专讬诐 讗转 驻专住讜转讬讜 讻讚讬 砖诇讗 讬专讻讘 注诇讬讜 讗讚诐 讗讞专.


 讜砖讜讗诇讬诐:  讜讘讛诪讛 讟讛讜专讛 诇讗 诪注拽专讬诐 讗讜转讛? 讜讛转谞讬讗 [讜讛专讬 砖谞讜讬讛 讘专讬讬转讗]: 注讬拽讜专 砖讬砖 讘讛 讟专讬驻讛 砖讞讜转讱 讞诇拽 讛注讜砖讛 讻讱 讗转 讛讘讛诪讛 诇讟专讬驻讛 鈥� 讗住讜专, 讜砖讗讬谉 讘讛 讟专讬驻讛 鈥� 诪讜转专; 讜讗讬讝讛讜 注讬拽讜专 砖讗讬谉 讘讛 讟专讬驻讛 鈥�/p>

